**captiv**

*Ursu Marian Florentin*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

chiar dacă mă ții captiv în umbra ta

adu-mi un felinar de aer

să-mi văd conștiința subjugată

iar noaptea naște-mă din nou

într-o eclipsă

chiar dacă mă ții captiv în conturul tău pregnant

lasă-mă măcar să-mi măsor iluziile

în virtutea inerției tale

și voința circumscrisă dorințelor tale

apoi lasă-mă fâlfâind din toți porii

să mă prefac într-o pasăre nelocuită

poate așa te voi vedea ființă

iubindu-mă mai presus

de orice obscuritate